projecte-aina/catalan_government_crawling huggingface dataset:
L'objectiu d'aquesta línia és reduir l'aplicació de productes químics mitjançant el foment de sistemes alternatius a la lluita química contra plagues i malalties.
El Departament d'Agricultura, Ramaderia, Pesca i Alimentació (DARP) de la Generalitat de Catalunya continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
Així el DARP va fer efectiu el pagament dels imports corresponents a la campanya 2017 de l'ajut de Sistemes alternatius a la lluita química.
Aquests ajuts, amb compromisos a 5 anys vista, s'emmarquen dins del PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 3.837.523,79€.
Aquest pagament es fa efectiu a 4.539 beneficiaris de 27 comarques, i té un impacte sobre 51.823 hectàrees de conreu.
El proper 4 de desembre la iniciativa PRIMA organitza un info day sobre les noves convocatòries pel 2019.
L'acte tindrà lloc a les instal·lacions de la Unió per a la Mediterrània, al Palau de Pedralbes.
A l'info day s'anunciaran els topics de les noves convocatòries.
Es preveu que la dotació per la Secció 1 sigui de 30 milions d'euros i la dotació de la Secció 2 sigui de 35 milions d'euros.
La data d'obertura de les noves convocatòries també es preveu que sigui al desembre.
Inscriviu-vos a l'info day per tenir tota la informació necessària.
L'avaluació de la primera convocatòria de propostes CEF Telecom de 2018 [Connecting Europe Facility en l'àmbit digital] ( CEF-TC-2018-1 ) ha finalitzat i s'han seleccionat 41 projectes en les àrees de eIndication & eSignature, Europeana i Safer Internet.
Els projectes seleccionats inclouen la participació d'entitats dels 28 estats membres de la UE més Noruega, Islàndia i Sèrbia.
CEF Telecom finança les Infraestructures de Serveis Digitals (DSIs) que ofereixen serveis transfronterers en xarxa per a ciutadans, empreses i administracions públiques.
Els projectes seleccionats contribuiran a millorar la competitivitat de l'economia europea, promovent la interconnexió i la interoperabilitat de les xarxes nacionals, regionals i locals i l'accés a aquestes xarxes, donant suport al desenvolupament d'un mercat únic digital.
CEF Telecom té un pressupost global de prop de 1.000 milions d'euros pel conjunt del període 2014-2020.
L'Institut Europeu d'Innovació i Tecnologia (EIT) és un organisme independent de la UE.
Potencia la capacitat d'innovació d'Europa alimentant el talent empresarial i donant suport a noves idees.
La Comissió Europea està interessada a recollir els punts de vista de les parts interessades i dels ciutadans sobre els reptes en el panorama de la recerca i la innovació relacionats amb el funcionament de l'EIT i possibles objectius i opcions pel seu desenvolupament estratègic futur.
El resultat de la consulta servirà per preparar la revisió del seu reglament de funcionament.
Per participar cal omplir un qüestionari on-line.
S'han publicat els resultats del segon termini de la convocatòria Europa Creativa MEDIA de suport a la distribució selectiva EACEA/12/2017.
El subprograma MEDIA té com a prioritat:
Dues distribuïdores catalanes han obtingut l'ajut en aquesta convocatòria:
En total s'han atorgat 6.904.800€ per a la distribució de 12 films europeus a través de tots els països membres d'Europa Creativa MEDIA en el marc del segon termini d'aquesta convocatòria.
La Comissió Europea ha publicat els resultats de la convocatòria de l'any 2017 del programa LIFE de medi ambient i acció per al clima.
A tota la Unió Europea s'han seleccionat 142 projectes, que rebran 243 milions d'euros per a actuacions innovadores de protecció ambiental, gestió de residus i clima.
L'Estat espanyol, amb 32 projectes, és el que ha obtingut més projectes aprovats, per un import de 64,7 milions d'euros.
El segueixen Itàlia, amb 30 projectes, però finançats amb 73,5 milions d'euros i Grècia, amb 12 projectes per un import de 29,6 milions d'euros.
Els 5 projectes liderats per entitats o empreses catalanes, que rebran una inversió total per part de la UE superior als 5,7 milions d'euros, són aquests:
El Govern ha aprovat autoritzar les despeses amb càrrec a pressupostos d'exercicis futurs del Departament d'Agricultura, Ramaderia, Pesca i Alimentació per atendre la convocatòria 2019 d'ajuts associats al Contracte Global d'Explotació del Pla de Desenvolupament Rural (PDR) 2014-2020 per un import total de 64.147.719,30 euros.
El Contracte Global d'Explotació (CGE) és la integració de diversos ajuts adreçats a les explotacions agràries, d'acord amb el que estableix la normativa comunitària en matèria de desenvolupament rural.
Les línies d'ajut associades al CGE són les següents:
Els ajuts associats al CGE s'emmarquen en la programació europea d'acord amb el Programa de Desenvolupament Rural de Catalunya PDR.cat2020 i tenen caràcter de cofinançats pel Fons Europeu Agrícola de Desenvolupament Rural (FEADER).
L'objectiu principal és incentivar el desenvolupament de les funcions productives, econòmiques, mediambientals i socials de l'agricultura, amb la finalitat de fomentar la viabilitat de les explotacions agràries i assolir un desenvolupament rural sostenible.
El Govern ha acordat l'atorgament de subvencions per import de 7.800.591,50 euros corresponents al Fons de Desenvolupament Regional Europeu (FEDER) per a la potenciació de Grans Infraestructures Científiques i Tecnològiques Singulars (ICTS), en el marc de la convocatòria d'actuacions cofinançades pel programa FEDER Catalunya 2014-2020.
El programa operatiu FEDER Catalunya 2014-2020 té entre les seves prioritats d'inversió la millora de les infraestructures d'investigació i innovació i la capacitat per desenvolupar excel·lència en R+D+I.
L'acord aprovat per l'Executiu català autoritza el Departament d'Empresa i Coneixement, per mitjà de la Secretaria d'Universitats i Recerca, a atorgar subvencions excloses de concurrència pública al Consorci per a la Construcció, Equipament i Explotació del Laboratori de Llum Sincrotró (CELLS) i a la Fundació Centre de Regulació Genòmica (CNAG-CRG).
El CELLS rebrà un total de 4.824.556 euros en concepte de quatre subvencions destinades a la millora de la fiabilitat dels transmissors de radiofreqüència al Sincrotró ALBA (1.027.556 euros d'ajut FEDER); equips estàndard per als sistemes de buit dels acceleradors i línies de llum (930.500 euros); equips estàndard per als sistemes electrònics i de cablejat (733.000 euros), i la nova línia de llum BL20-LOREA del sincrotró (2.133.500 euros).
Per la seva part, el CNAG-CRG és objecte de dues subvencions FEDER per import de 2.976.034,50 euros destinades a l'ampliació de la capacitat de càlcul i d'emmagatzematge de dades massives de genòmica (1.467.750 euros) i a l'adquisició de grans equipaments de laboratori per a la implementació de noves aplicacions genòmiques (1.508.284,50 euros).
Les actuacions susceptibles de finançament són la construcció, adquisició, habilitació i/o ampliació substancial de les seus i l'adquisició, construcció, renovació, millora i instal·lació d'equipament científic-tecnològic de les grans infraestructures:
La Secretaria d'Universitats i Recerca (SUR) a banda de donar suport a les Infraestructures Científiques i Tècniques Singulars (ICTS) també ho fa amb les unitats de valorització i transferència de coneixement de les universitats de Catalunya (OTRIS), selecciona projectes cooperatius de creació, construcció, adquisició i millora d'equipaments i plataformes científiques i tecnològiques i projectes singulars institucionals de construcció, adquisició, habilitació i/o ampliació substancial d'edificacions per a infraestructures d'R+D.
La gestió de les Grans Infraestructures Científiques i Tecnològiques Singulars (ICTS) es compartida entre l'Administració General de l'Estat i la Generalitat la qual té una participació directa en la seva governança i finançament estructural, mitjançant el suport a la millora dels equipaments i serveis.
La Delegació del Govern davant la UE treballa amb els eurodiputats catalans perquè la política de Cohesió de la UE prevista per al període 2021-2027 contribueixi a reduir desigualtats.
"Volem que el principal instrument europeu dedicat al creixement i l'ocupació tingui en compte els interessos dels catalans" explica la delegada del Govern davant la Unió Europea, Meritxell Serret.
La Delegació del Govern davant la UE ha treballat les darreres setmanes amb els Departaments de la Generalitat i els eurodiputats catalans perquè les negociacions que actualment hi ha al Parlament Europeu tinguin en compte la posició del Govern.
"Hem enviat als eurodiputats catalans propostes d'esmenes per als nous reglaments amb l'objectiu d'assegurar l'equilibri territorial i la cohesió social, és a dir, perquè la futura política de Cohesió contribueixi a disminuir les desigualtats econòmiques i socials d'acord amb la realitat del país" detalla Serret.
Les esmenes plantejades han estat elaborades conjuntament amb els Departaments de la Vicepresidència, Economia i Hisenda i el de Treball, Afers Socials i Famílies.
El Govern vol incidir en el futur de la política de Cohesió, que representa al voltant del 30% del total del pressupost de la UE, ara que el Parlament Europeu està discutint com ha de ser el nou marc financer plurianual de la UE per als anys 2021-2027.
El Fons Social Europeu finança actuacions de foment de l'ocupació, inclusió social, lluita contra la pobresa i igualtat, i inverteix també en educació i formació, mentre que el FEDER se centra en el foment de la competitivitat de l'economia.
"La Comissió Europea, per exemple, ha destacat com un bon model l'Estratègia de recerca i innovació per a l'especialització intel·ligent de Catalunya (RIS3CAT) que fixa les prioritats de finançament d'aquest fons".
Segons Serret la voluntat del Govern és seguir treballant perquè aquests fons europeus tinguin un impacte positiu en la creació i distribució de riquesa a Catalunya.
Durant les darreres setmanes, els eurodiputats catalans han rebut propostes des de la Delegació per als reglaments de la Política de Cohesió en negociació, que inclouen no només el FEDER i el Fons Social Europeu, sinó també el Fons Marítim i de Pesca (FEMP), el programa de Cooperació Interregional (Interreg V) i el Reglament de disposicions comunes a tots els Fons.
El projecte, ICDC (Clubs Innovadors en Carreres Duals) o en les sigles en anglès Innovative Clubs for Dual Careers, està cofinançat pel programa Erasmus+ Esport.
El qual pretén fer créixer les capacitats i l'ocupabilitat de l'alumnat, així com modernitzar l'educació, la formació i el treball juvenil.
El projecte ICDC, liderat pel Club Natació Banyoles, s'està duent a terme juntament amb quatre socis més de diferents països europeus:
L'objectiu del projecte és desenvolupar un programa pilot innovador de suport a les carreres duals ( dual careers ).
El programa combina, l'entrenament i l'ensenyament d'alta qualitat dels joves esportistes que practiquen esports aquàtics com el piragüisme, el rem o la natació.
El programa es dirigeix a esportistes d'entre 14 i 21 anys.
En total 100 esportistes provinents de tres clubs associats participen directament al programa pilot, assessorats per diferents experts.
Un coordinador de serveis de carreres duals serà el principal encarregat d'integrar els serveis mèdics, psicològics, educatius i d'altres que proporcionaran els clubs.
La intenció principal és que els esportistes puguin compaginar la carrera esportiva i l'acadèmica al màxim nivell, i això és possible amb el suport dels seus clubs, perquè en un futur, puguin combinar el món de l'entrenament esportiu i el laboral de la millor manera possible.
El projecte s'alinea directament amb el Pla d'acció de carreres duals de la UE, que preveu la creació, posada en pràctica i difusió d'iniciatives pilot i el recull de lliçons apreses.
Les accions que s'hi proposen al projecte estan totalment inspirades i adaptades a les directrius sobre carreres duals de la UE.
El Club de Natació Banyoles organitza, en el marc de la seva participació en el projecte, el proper 28 de novembre, un seminari sobre carreres duals a Barcelona.
A l'enllaç annex trobareu la inscripció al seminari.
Actualment el club ha tornat a ser seleccionat pel programa Erasmus + per participat a un nou projecte anomenat "Desenvolupament d'habilitats i competències" sobre ocupació a través de l'esport i carrera dual en l'esport i voluntariat, amb un pressupost de 399.990,00€
El nou projecte busca la promoció del l'educació a través de l'esport amb especial atenció al desenvolupament d'habilitats, així com suport a la implementació de les guies de la Unió Europea a les carreres duals d'atletes.
Aquesta licitació consisteix en un seguit de contractes marc de serveis de consultoria intramurs i de proximitat per temps i mitjans estipulats per a les aplicacions i sistemes informàtics de la Unió Europea en els àmbits de duanes, impostos sobre béns específics i fiscalitat (TIMEA3).
El present procediment cobreix la licitació de serveis de consultors experimentats en gestió de projectes i serveis, suport a projectes, anàlisi de gestió de processos de negocis (BPM) i informàtica, arquitectura empresarial, d'aplicacions i d'infraestructura, operacions, aplicacions i seguretat, amb la finalitat d'assistir als líders de projectes en les seves missions en les aplicacions informàtiques dels àmbits de fiscalitat, impostos sobre béns específics i duanes.
L'empresa pública Red.es, ha publicat la convocatòria d'ajuts per a impulsar el desenvolupament de projectes pilot de tecnologia 5G, aquests ajuts s'emmarquen en el Pla Nacional 5G i en el Pla Nacional de Territoris Intel·ligents, tots dos impulsats pel Ministeri d'Economia i Empresa.
El 5G serà la propera generació de xarxes mòbil, que substituirà l'actual 4G, ja que tindrà un espectre de freqüències molt més gran que aquest.
Tot i que els usuaris no notaran grans millores en l'ús habitual de la xarxa que fan, la nova tecnologia serà clau per poder seguir desenvolupant.
La tecnologia 5G és un dels components tecnològics essencial en la transformació digital de la societat i de l'economia en els països més avançats durant la propera dècada.
Les principals solucions habilitants per a aquesta transformació digital, l'Internet de les coses i el big data, la robòtica, la realitat virtual o la ultra alta definició, es suportaran sobre xarxes i serveis 5G.
La implantació de la tecnologia 5G tindrà un impacte més enllà d'un canvi
tecnològic en les xarxes de telefonia mòbil.
La convocatòria finança com a màxim el desenvolupament de 2 projectes pilot de tecnologies 5G.
Els projectes d'empreses ubicades a Catalunya poden estar valorats amb fins a 5.000.000,00 euros.
Els projectes pilot hauran d'atendre a tres objectius:
La convocatòria està dirigida a empreses i / o unions temporals d'empreses.
Els ajuts a fons perduts estan finançats pel Programa Operatiu Plurirregional d'Espanya (POPE) del programa FEDER, dins l'Objectiu Temàtic 1 (Reforç a la recerca, el desenvolupament tecnològic i la innovació).
L'objectiu d'aquesta convocatòria és establir una llista d'experts externs que donin suport a les activitats d'avaluació i seguiment de les accions implementades per l'EASME en el marc del Fons Europeu Marítim i de la Pesca (FEMP) (2014-2020).
L'actual convocatòria per a l'establiment d'una llista d'experts llançada en el passat a la plataforma d'enquesta de la UE ja està tancada.
En lloc d'això, han posat en marxa una nova convocatòria per als experts en la base de dades d'expertes del Portal d'oportunitats de finançament i licitació de la Comissió Europea.
Actualment es busquen candidats especialitzats en un o més dels camps següents relacionats amb la Política Marítima Integrada i la Política Pesquera Comuna, en particular (la llista no és exhaustiva i es pot actualitzar tenint en compte les necessitats futures):
Habilitats per a l'economia blava
Zones transversals d'acció marítima / marítima
La convocatòria està oberta de forma permanent (no hi ha termini) sota el reglament vigent del FEMP (2014-2020).
No obstant això, han fomentat la inscripció anticipada, ja que probablement els primers experts seran nomenats en el primer trimestre del 2019 per a l'avaluació de la convocatòria Blue Economy Call 2018.
Aquesta convocatòria té com a objectiu accelerar i implementar la política europea marítima i el desplegament sostenible de l'economia blava a tota Europa.
L'economia blava cobreix un ampli rang de sectors establert i interconnectats relacionats amb els oceans, mars i costes.
Aquesta convocatòria consta de tres topics:
Té l'objectiu de promoure laboratoris blaus per pilotar noves solucions econòmicament viables adreçades als reptes i oportunitats marítims.
Es donarà suport a científics joves que tindran a la vegada el suport d'investigadors experimentats, de la indústria, i de parts interessades a nivell local, per desenvolupar noves tecnologies, productes i serveis per a una economia blava sostenible, preservant els recursos marins i els ecosistemes.
Els projectes han de desenvolupar solucions innovadores relatives a un dels següents temes:
1- Explotar metabòlits, biomolècules, enzims i gens de microorganismes que visquin en ambients marins per desenvolupar noves tecnologies, productes o serveis que resolguin problemes com la pol·lució, els residus perillosos, etc.
2- Preservar el fons marí d'artilleria no explosionada
Té l'objectiu d'enfortir la cooperació entre la indústria i l'educació, per crear una pont entre les habilitats ofertades i la demanda
Els sol·licitants hauran d'estudiar les necessitats del mercat laboral i els projectes hauran de posar en comú a les parts interessades de la indústria, de l'educació i els formadors
Els projectes també hauran de reforçar la visibilitat i fer atractius els estudis relacionats amb l'economia blava, sobretot entre la gent jove.
Té l'objectiu de donar suport a projectes pilot perquè arribin a un nivell industrial.
Es vol posar al mercat idees innovadores i solucions del sector marítim, ajudant als diferents actors econòmics, sobretot pimes, a posar aquestes solucions en el mercat.
Els sol·licitants hauran d'explicar com les seves propostes ajudaran a les tecnologies marítimes innovadores a millorar la seva posada al mercat i passar a una fase comercial, demostrant el benefici d'un nou producte, servei, procés i sistema a clients potencial en un ambient real.
Els projectes seleccionats podran rebre fins a un 80% de finançament en els tòpics 1 i 2 i 65% pel tòpic 3.
Els beneficiaris seran consorcis de com a mínim 2 organitzacions de 2 països diferents.
El coordinador ha d'estar establert a la UE.
En el tòpic 3 poden presentar-se també empreses individuals.
La DG MARE i l'EASME organitzen un info day el dia 22 de novembre, a Brussel·les, sobre aquesta convocatòria.
La lluita contra la delinqüència organitzada és una prioritat per a l'acció a nivell de la Unió Europea cap a una Unió de Seguretat efectiva.
El crim organitzat té enormes costos humans, socials i econòmics a la Unió Europea.
A més, el crim organitzat té vincles clars amb les altres prioritats per a l'acció (terrorisme i ciberdelinqüència).
El crim organitzat és un instrument clau del terrorisme, que permet als terroristes adquirir armes i mitjans financers.
En els últims anys, el cicle polític de la UE ha contribuït a millorar la cooperació entre els estats membres i ha contribuït a crear confiança entre els actors pertinents.
La lluita contra el crim organitzat implica el suport a l'acció en diversos àmbits, entre d'altres en l'àmbit de la delinqüència mediambiental i el tràfic d'armes de foc.
En aquest sentit, es preveuen dues convocatòries obertes per afrontar els reptes en l'àmbit de la lluita contra les armes de foc i delictes mediambientals, finançades pel Fons per a la Seguretat Interna (ISF):
L'objectiu és augmentar les activitats operatives de l'aplicació de la llei mitjançant la formació de les autoritats competents pel que fa a: lluitar contra el tràfic d'animals salvatges, delictes forestals i altres formes de delicte a la vida silvestre; lluitar contra la tracta de residus il·lícits; i qualsevol altre tipus de delicte mediambiental.
S'espera augmentar les activitats operatives de compliment de la llei del delicte ambiental.
L'objectiu és finançar projectes en la lluita contra el tràfic d'armes de foc, per facilitar iniciatives conjuntes i accions operatives dels països de la UE associades amb tercers socis, com els països del Sud-est d'Europa i Orient Mitjà i Nord d'Àfrica (MENA); millorar l'experiència en l'àmbit del tràfic d'armes de foc, en particular, potenciant el coneixement, la detecció, la investigació i la fiscalia a nivell de la UE i amb tercers països clau; promoure bones pràctiques, entre altres coses, sobre la desfragmentació de la informació i intel·ligència rellevants a les rutes de tràfic d'armes de foc cap a i des de la UE; salvaguardar el mercat lícit de la UE en el camp del tràfic d'armes de foc; reduir la desviació de les armes de foc a mans criminals a la UE.
S'espera incrementar les iniciatives conjuntes i accions operatives en la lluita contra les armes de foc dels països de la UE associades amb tercers socis.
Data límit: L'obertura d'aquestes dos convocatòries tindrà lloc el pròxim 15 de novembre del 2018 i romandran obertes fins el 14 de febrer de 2019.
Aquesta licitació s'emmarca en el Programa d'Innovació i Ocupació Social (EaSI).
Les estadístiques de la política de mercat laboral són un recull de dades elaborades per la Comissió Europea per supervisar la implantació i el desenvolupament de polítiques d'ocupació específiques en tota la Unió Europea.
Les estadístiques de la política de mercat laboral s'han utilitzat per fer un seguiment de les intervencions actives i passives en el mercat laboral i, en particular, en els àmbits pertinents de les directrius d'ocupació de la Unió Europea.
El projecte es refereix a la producció general d'estadístiques sobre la política de mercat laboral, és a dir, la recopilació de dades inclosos els aspectes metodològics i d'harmonització, així com els aspectes tècnics relacionats amb el manteniment de l'aplicació de la política de mercat laboral i el seu ús.